Julia Eccleshare

Julia Eccleshare (født 1951 i Cambridge) er en britisk barnebokkritiker og journalist, som siden 2000 har vært tilknyttet The Guardian som avisens barnebokredaktør.

Hun har skrevet bøker som Treasure Islands: the Woman's Hour guide to Children's reading (1998), Beatrix Potter to Harry Potter: portraits of children's writers (2002), A guide to the Harry Potter novels (2002), The Rough Guide to Teenage Books (2003) og 1001 Children's Books You Must Read Before You Grow Up (2009).

Hun vokste opp i Nord-London, med foreldre som var forlagsredaktør og historielærer. Hun har vært barnebokkritiker i Times Literary Supplement fra 1974 til 1978, og arbeidet som forlagsredaktør og -konsulent blant annet hos Puffin Books. Hun mottok Eleanor Farjeon Award i 2000 for sin innsats for britisk barnelitteratur, og har sittet i juryen for flere litteraturpriser, siden 2001 som juryleder for Nestlé Smarties Book Awards. Hun er en av initiativtagerne til debutantprisen Branford Boase Award.

Referanser 

Litteraturhistorikere og litteraturkritikere
Engelske barnebokforfattere
Personer fra London